ORDE do 2 de febreiro de 2006 pola que se nomean vogais do Xurado de Expropiación de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 13/02/2006

A Lei 9/2002, do 30 de decembro, de ordenación urbanística e protección do medio rural de Galicia, prevé, no seu artigo 232, modificado pola Lei 15/2004, do 29 de decembro, a creación do Xurado de Expropiación de Galicia, como órgano colexiado permanente da nosa comunidade autónoma especializado nos procedementos para a fixación do prezo xusto na expropiación forzosa, cando a Administración expropiante sexa a Comunidade Autónoma ou as entidades locais do seu ámbito territorial.
O dito precepto dispón, entre outros extremos, a composición dese xurado, sendo desenvolvido mediante o Regulamento de organización e funcionamento do Xurado de Expropiación de Galicia, aprobado mediante Decreto 223/2005, do 16 de xuño.
O artigo 4 deste regulamento establece, nas letras c), d), e) e f) do seu parágrafo 2º, respecto da composición do xurado, que distintos organismos, entidades e colexios profesionais proporán, cada un deles, un representante que actuará como vogal titular. Así mesmo, prevese a designación, do mesmo xeito, dun vogal suplente que actuará en caso de vacante, ausencia, enfermidade ou calquera outra causa que imposibilite a asistencia daquel titular.
Todos eles serán nomeados polo conselleiro competente en materia de urbanismo e ordenación do
territorio. O mandato destes vogais será de catro anos, renovables por períodos de igual duración, que comezará a computarse desde o día seguinte ao da publicación do nomeamento no Diario Oficial de Galicia, podendo ser, se é o caso, substituído.
Realizados os trámites formais de solicitude de designación a todos os organismos e entidades reseñadas no mencionado artigo 4, parte deles achegaron a súa proposta.
Por todo iso,
DISPOÑO:
Artigo único.-Noméanse as persoas que se relacionan no anexo como vogais do Xurado de Expropiación de Galicia.
Santiago de Compostela, 2 de febreiro de 2006.
María José Caride Estévez
Conselleira de Política Territorial,
Obras Públicas e Transportes
ANEXO
Vogais do Xurado de Expropiación de Galicia segundo o disposto no artigo 4.2º c), d) e f) do Decreto 223/2005, do 16 de xuño.
a) En representación da consellería con competencias en materia de facenda:
Titular: Juan José Castro Dapena.
Suplente: Ismael García Legide.
b) En representación da Federación Galega de Municipios e Provincias:
Titular: José Enrique Pérez-Ardá Criado.
Suplente: Joaquín López Menéndez.
c) En representación do Colexio Oficial de Arquitectos de Galicia:
Titular: Mariano de Labra Morán.
Suplente: Wenceslao Posada García.
d) En representación do Colexio de Enxeñeiros de Camiños, Canles e Portos de Galicia:
Titular: Francisco Rosado Rosal.
Suplente: Manuel Durán Fuentes.
e) En representación do Colexio de Enxeñeiros Agrónomos de Galicia:
Titular: Rogelio Villar Gantes.
Suplente: Víctor Manuel Yáñez Cortes.
f) En representación do Colexio Oficial de Enxeñeiros Industriais de Galicia:
Titular: Gabriel López-Companioni Vázquez.
Suplente: Manuel Lara Coira.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA